Αλεξάντερ Βλάχος

Ο Αλεξάντερ Βλάχος (αγγλικάː Alexander Vlahos, γεννημένος στις 30 Ιουλίου 1988) είναι Ουαλός ηθοποιός, συγγραφέας και σκηνοθέτης ελληνικής καταγωγής, γνωστός για τη συμμετοχή του στις τηλεοπτικές σειρές Μέρλιν και Βερσαλλίες.

 Πρώτα χρόνια 
Γεννήθηκε στο χωριό Tumble του Καρμαθενσάιρ της Ουαλίας, από Έλληνα πατέρα και Ουαλή μητέρα. Πέρασε τα παιδικά του χρόνια στο Llantrisant της Ουαλίας διδασκόμενος την Ουαλική και Αγγλική ως μητρικές γλώσσες ενώ από την ηλικία των οκτώ ετών ασχολήθηκε με το χόκεϊ επί πάγου.

 Υποκριτική 
Σπούδασε υποκριτική στο Royal Welsh College of Music & Drama του Κάρντιφ αποφοιτώντας το 2009. Κατά τη διάρκεια της τετραετούς φοίτησης, του δόθηκε η ευκαιρία να καταπιαστεί με μία πληθώρα projects, στόχος των οποίων ήταν η προετοιμασία του ηθοποιού για τον έξω κόσμο.

Το 2009 ξεκίνησε να ασκεί επαγγελματικά την υποκριτική τέχνη, παίζοντας στη δραματική τηλεοπτική σειρά του BBC Ουαλίας Crash. Ένα χρόνο αργότερα πρωταγωνίστησε στη θρυλική καθημερινή σειρά του BBC One Doctors, τα δε επεισόδια υπό τον τίτλο Masters of the Universe στα οποία συμμετείχε ήταν υποψήφια για τα British Soap Awards του 2010 στις κατηγορίες καλύτερου μεμονωμένου επεισοδίου και εντυπωσιακής σκηνής της χρονιάς. Ακολούθησαν ο ρόλος του Dafydd Hibbard στο All Shook Upǃ, έκτακτοι ρόλοι στις τηλεοπτικές σειρές The Indian Doctor και Pen Talar και η μικρού μήκους ταινία του Hefin Rees Bright Lights.

Μετά από συμμετοχές στην τηλεταινία του Conscian Morgan The Tower και το κινηματογραφικό θρίλερ του Robert Heath Truth or Dare, το 2013 αντικατέστησε τον Έισα Μπάτερφιλντ στον ρόλο του Mordred στον πέμπτο κύκλο της δημοφιλούς τηλεοπτικής σειράς του BBC One Μέρλιν. Το ίδιο έτος αναγκάστηκε να ξυρίσει το κεφάλι του για τις ανάγκες της μίνι τηλεοπτικής σειράς επίσης του BBC One Privates και πρωταγωνίστησε στη μικρού μήκους ταινία του Geoffrey Breton Button Eyes.

Το 2015 απέκτησε διεθνή φήμη με το ρόλο του Φιλίππου της Ορλεάνης στην γαλλο-καναδική υπερπαραγωγή του Canal+ Βερσαλλίες ενώ με τον τηλεοπτικό Chevalier de Lorraine, Έβαν Ουίλιαμς, ανέπτυξε στενή φιλία. Έκτοτε έχει συμμετάσχει στην ταινία του Tom Keeling The Head Hunter, έχει κάνει έκτακτες τηλεοπτικές εμφανίσεις στις σειρές Genius του National Geographic, Death in Paradise των BBC One και France 2 και το Bang του S4C καθώς και στο δραματοποιημένο ντοκιμαντέρ του History Barbarians Rising και έχει δώσει τη φωνή του στη σειρά κινουμένων σχεδίων του ABC 3 Prisoner Zero. 

Σημαντική είναι η θητεία του στη θεατρική σκηνή με κλασικό κυρίως ρεπερτόριο ερμηνεύοντας σαικσπηρικούς χαρακτήρες σε έργα όπως Μάκβεθ, Ρωμαίος και Ιουλιέτα, Ριχάρδος ο Γ' αλλά και τον ρόλο του Pavel Yeletsky στην διασκευή του Mike Poulton στο έργο του Ιβάν Τουργκένιεφ Οικογενειακό βάρος. Το 2018 έπαιξε το ρόλο του Captain Hook στη θεατρική μεταφορά του Πίτερ Παν.

Παράλληλα με τη τηλεοπτική, κινηματογραφική και θεατρική του πορεία έχει ξετυλίξει το ταλέντο του χαρίζοντας τη φωνή του σε audiobooks των Big Finish Productions με πιο αξιοσημείωτους ρόλους αυτόν του Ντόριαν Γκρέυ στην audio series The Confessions of Dorian Gray, εμπνευσμένη από το μυθιστόρημα του Όσκαρ Ουάιλντ, Το Πορτραίτο του Ντόριαν Γκρέυ καθώς και αυτόν του Άμλετ στο ομώνυμο θεατρικό έργο του Ουίλλιαμ Σαίξπηρ.

 Σκηνοθεσία 
Το 2020 έκανε το σκηνοθετικό του ντεμπούτο με τη πολυβραβευμένη μικρού μήκους ταινία Lola και στη συνέχεια γύρισε την επίσης μικρού μήκους ταινία Here We Are. Έχει επίσης πειραματιστεί με την σεναριογραφία σε ένα επεισόδιο της τηλεοπτικής σειράς του BBC Two Made in Wales.

 Δημόσια εικόνα 
Έχει φωτογραφηθεί για περιοδικά όπως τα βρετανικά Schön!, Drama, Attitude και 1883 Magazine και το γαλλικό Apollo Magazine. Σε ρόλο μοντέλου έχει φωτογραφηθεί και περπατήσει σε επίδειξη μόδας για τον Βρετανό σχεδιαστή Joshua Kane.

Για την επαφή του με τους θαυμαστές των τηλεοπτικών Βερσαλλιών έχει συμμετάσχει στα events Me & My Idols και έχει στείλει μηνύματα μέσω του λογαριασμού του στο Cameo.

 Συμμετοχές 

 Φιλμογραφία 
+Συμμετοχές σε τηλεοπτικές σειρές ως ηθοποιόςΤίτλοςΈτοςΡόλοςΣχόλιαCrash2009-2010DylanΔραματική τηλεοπτική σειρά βρετανικής παραγωγήςDoctors2010Lewis CutlerΔραματική τηλεοπτική σειρά βρετανικής παραγωγήςAll Shook Up!2010Dafydd HibbardΚωμική τηλεοπτική σειρά βρετανικής παραγωγήςThe Indian Doctor2010Tom EvansΔραματική τηλεοπτική σειρά βρετανικής παραγωγήςPen Talar2010IoloΔραματική τηλεοπτική σειρά βρετανικής παραγωγήςMerlin2012MordredΤηλεοπτική τηλεοπτική σειρά φαντασίας βρετανικής παραγωγήςPrivates2013Private KeenanΔραματική τηλεοπτική μίνι σειρά βρετανικής παραγωγήςVersailles2015-2018Philippe d'OrléansΙστορική τηλεοπτική σειρά γαλλικής και καναδικής συμπαραγωγήςBarbarians Rising2016ValentinianΔραματοποιημένο ντοκιμαντέρ αμερικανικής παραγωγήςPrisoner Zero2016Prisoner ZeroΣειρά κινουμένων σχεδίων αυστραλιανής παραγωγήςGenius2017Maurice SolovineΒιογραφική σειρά αμερικανικής παραγωγήςTourist Trap2019WillΚωμική τηλεοπτική σειρά βρετανικής παραγωγήςDeath in Paradise2020Max NewmanΔραματική τηλεοπτική σειρά γαλλικής, βρετανικής και αμερικανικής συμπαραγωγήςBang2020DaiΣειρά μυστηρίου βρετανικής παραγωγής
+Συμμετοχές σε ταινίες ως ηθοποιόςΤίτλοςΈτοςΡόλοςΣχόλιαBright Lights2010SteffΔραματική ταινία μικρού μήκους βρετανικής παραγωγήςThe Tower2011TomΔραματική τηλεταινία βρετανικής παραγωγήςTruth or Dare2012LukeΤαινία μυστηρίου βρετανικής παραγωγήςButton Eyes2013BoyΜουσική ταινία μικρού μήκους βρετανικής παραγωγήςThe Head Hunter2016Herbert MullinΤαινία θρίλερ αμερικανικής και βρετανικής συμπαραγωγήςRival 2020Δραματική ταινία μικρού μήκους βρετανικής παραγωγήςStriativusTristanΔραματική ταινία μικρού μήκους βρετανικής παραγωγής
+Συμμετοχές σε ταινίες ως σκηνοθέτηςΤίτλοςΈτοςΣχόλιαLola2018Δραματική ταινία μικρού μήκους μεξικανικής παραγωγήςHere We Are2019Δραματική ταινία μικρού μήκους βρετανικής παραγωγής
+Συμμετοχές σε τηλεοπτικές σειρές ως σεναριογράφοςΤίτλοςΈτοςΣχόλιαMade in Wales2010Δραματική τηλεοπτική σειρά βρετανικής παραγωγής
+Συμμετοχές σε ταινίες ως παραγωγόςΤίτλοςΈτοςΣχόλιαBack of the Net!2011Κωμική ταινία μικρού μήκους βρετανικής παραγωγής
+
Συμμετοχές σε εκπομπές ως συνεντευξιαζόμενοςΤίτλοςΈτοςΣχόλιαSunday Brunch2018Τηλεοπτική εκπομπή βρετανικής παραγωγήςAfterBuzz TV's Spotlight On2018Τηλεοπτική εκπομπή αμερικανικής παραγωγής
 Θεατρογραφία 
+
Συμμετοχές σε θεατρικές παραστάσεις ως ηθοποιόςΤίτλοςΈτοςΡόλοςΘεατρική σκηνήThe Elsinore Project2010The SonCardiff and Taliesin Arts Centre, ΣουόνσιHamlet2010Player Queen / Barnardo / OsricCrucible Theatre, ΣέφιλντEmperor and Galilean2011Maurus / HilarionNational Theatre, ΛονδίνοBritannicus2011BritannicusWilton’s Music Hall, ΛονδίνοMacbeth2013MalcolmSt Peter’s church, ΜάντσεστερFortune’s Fool2013-2014YeletskyOld Vic, ΛονδίνοMacbeth2014MalcolmPark Avenue Armory Drill Hall, Νέα ΥόρκηLa Ronde2017UknownThe Bunker Theatre, ΛονδίνοRichard III2018CatesbyShakespeare’s Rose Theatre, ΓιορκRomeo and Juliet2018RomeoShakespeare’s Rose Theatre, ΓιορκPeter Pan2018-2019Captain Hook / Mr DarlingPark Theatre, Λονδίνο

 Audiobooks 
+Συμμετοχές σε audiobooks ως ηθοποιόςΤίτλοςΈτοςΡόλοςGallifrey2011Prime Enforcer ArcaliaThe Confessions of Dorian Gray2012-2016Dorian GrayThe Diary of River Song2015Bertie PottsDoctor Whoː The Lives of Captain Jack2017The StrangerHamlet2017Hamlet
+Συμμετοχές σε audiobooks ως συγγραφέαςΤίτλοςΈτοςBernice Summerfield2013

 Video games 
+Συμμετοχές σε video gamesΤίτλοςΈτοςΡόλοςDoctor Who: The Adventure Games - The Gunpowder Plot2011Robert Catesby

 Παραπομπές 

 Εξωτερικοί σύνδεσμοι 
Επίσημος λογαριασμός στο Instagram
Επίσημος λογαριασμός  στο Twitter

Κατηγορία:Βρετανοί ελληνικής καταγωγής
Κατηγορία:Βρετανοί ηθοποιοί φωνής
Κατηγορία:Βρετανοί σκηνοθέτες
Κατηγορία:Βρετανοί συγγραφείς
Κατηγορία:Ουαλοί ηθοποιοί θεάτρου
Κατηγορία:Ουαλοί ηθοποιοί κινηματογράφου
Κατηγορία:Ουαλοί ηθοποιοί τηλεόρασης